રશિયાના મોસ્કોમાં ફૂટબોલ વર્લ્ડકપનો પ્રારંભ થવા જઈ રહ્યો છે. આ વખતનું વર્લ્ડ કપ ઘણી રીતે અનોખું થવાનું છે. કારણ કે ફૂટૂબોલ વર્લ્ડ કપના ઈતિહાસમાં પહેલી વાર રશિયા યજમાન બન્યું છે. આ માટે રશિયાના 11 શહેરોમાં 12 જેટલા સ્ટેડિયમો તૈયાર કરવામાં આવ્યા છે. યજમાન દેશ રશિયા અને સાઉદી અરબ વચ્ચેની પ્રથમ મેચ મોસ્કોના લુઝિન્કી સ્ટેડિમમાં રમાશે જેમાં 81 હજાર જેટલો દર્શકો સમાવી શકાય છે. અહીં જ ઓપનિંગ સેરેમની યોજાશે અને ફાઈનલ મેચ પણ અહીં જ યોજાશે.